b'\n_START_ARTICLE_\nRimska cesta, Ljubljana\n_START_SECTION_\nZgodovina\n_START_PARAGRAPH_\nLeta 1877 je bil del Tr\xc5\xbea\xc5\xa1ke ceste preimenovan v Rimsko cesto oz. R\xc3\xb6merstrasse._NEWLINE_Leta 1934 so cesto preimenovali v Cesto 29. oktobra, a so \xc5\xbee leta 1941 vrnili prvotno in trenutno ime._NEWLINE_Ker je cesta do rekonstrukcije A\xc5\xa1ker\xc4\x8deve ceste predstavljala edino povezavo med Vi\xc4\x8dem in centrom mesta, je bila po njej speljana tudi tramvajska proga. Pred kri\xc5\xbei\xc5\xa1\xc4\x8dem z dana\xc5\xa1njo Slovensko cesto na Gradi\xc5\xa1\xc4\x8du je bil zaradi nepreglednega ovinka postavljen edini tramvajski semafor v Ljubljani.\n_START_SECTION_\nUrbanizem\n_START_PARAGRAPH_\nCesta poteka od kri\xc5\xbei\xc5\xa1\xc4\x8da s Trgom mladinskih delovnih brigad in Pre\xc5\xa1ernovo cesto do kri\xc5\xbei\xc5\xa1\xc4\x8da s Vegovo ulico in Trgom francoske revolucije._NEWLINE_Na cesto se (od vzhoda proti zahodu) povezujejo: Slovenska cesta, Bor\xc5\xa1tnikov trg in Sne\xc5\xbeni\xc5\xa1ka ulica.'